Diari Oficial de la Generalitat Valenciana


Sumari del DOGV 2802, del 30-07-1996 (1996/838931)

ORDRE de 17 de juliol, de la Conselleria d'Agricultura i Medi Ambient, per la qual es modifiquen determinats aspectes de l'Ordre de 23 de març de 1994, de la Conselleria d'Agricultura, Pesca i Alimentació (DOGV núm. 2.249, de 20.04.94), per la qual s'estableixen les normes per a la confecció, per part de les cambres agràries provincials, dels projectes de pressupost de cada exercici econòmic, per a liquidar-lo, i es regula la subvenció d'aquestes.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1996/07/17/(1)/dof/vci/html**

### Dades del document

Número de DOGV
:   2802

Data del DOGV
:   30-07-1996

Secció del DOGV
:   DISPOSICIONS GENERALS

Número del document
:   1996/838931


Data del document
:   17-07-1996

Organisme emissor
:   Conselleria d'Agricultura i Medi Ambient

Tipus de document
:   Ordre

Anàlisi jurídica

ORDRE de 17 de juliol, de la Conselleria d'Agricultura i Medi Ambient, per la qual es modifiquen determinats aspectes de l'Ordre de 23 de març de 1994, de la Conselleria d'Agricultura, Pesca i Alimentació (DOGV núm. 2.249, de 20.04.94), per la qual s'estableixen les normes per a la confecció, per part de les cambres agràries provincials, dels projectes de pressupost de cada exercici econòmic, per a liquidar-lo, i es regula la subvenció d'aquestes.   
Mitjançant l'Ordre de 23 de març de 1994, de la Conselleria d'Agricultura, Pesca i Alimentació, es van establir les normes per a la confecció, per part de les cambres agràries provincials, dels projectes de pressupost de cada exercici econòmic, per a liquidar-lo, i es va regular la subvenció d'aquestes.  
S'ha constatat la necessitat de modificar determinats aspectes regulats en l'ordre indicada a fi d'adequar-la a les necessitats econòmiques que cal considerar en els pressuposts ordinaris de cada exercici d'aquestes corporacions de dret públic i ajustar aquestes a les funcions que han assumit com a conseqüència de l'Ordre de 5 de febrer de 1996, de la Conselleria d'Agricultura i Medi Ambient, per la qual es regula la comanda de determinades funcions a les cambres agràries provincials.  
De conformitat amb el que s'estableix en el Reial Decret 2.474/1979, de 14 de setembre, sobre règim econòmic de les cambres agràries, i atés que correspon a la Conselleria d'Agricultura i Medi Ambient dictar les instruccions necessàries,  
ORDENE  
Article 1  
Modificar l'Ordre de 23 de març de 1994, de la Conselleria d'Agricultura, Pesca i Alimentació, per la qual s'estableixen les normes per a la confecció, per part de les cambres agràries provincials, dels projectes de pressupost de cada exercici econòmic, per a liquidar-lo, i es regula la subvenció d'aquestes.  
Article 2  
A l'apartat 1 de l'article 5 s'inclou, com a paràgraf segon, el que segueix:  
1. Seran objecte de subvenció les indemnitzacions que per raó de desplaçament s'hagen de pagar als membres de les cambres agràries provincials per altres conceptes distints dels que s'estableixen en el paràgraf anterior, als quals serà d'aplicació el Decret 200/1985, de 23 de desembre, del Consell, i la normativa corresponent que n'actualitze les quanties, i sense que se supere la quantitat de 250.000 pessetes per persona i any per indemnitzacions per raó de servei per qualsevol dels conceptes.  
DISPOSICIó TRANSITòRIA  
Les cambres agràries provincials podran presentar, en el termini de 30 dies naturals des de l'endemà de la publicació d'aquesta ordre, les propostes d'acomodació del pressupost de l'actual exercici al que s'hi estableix.  
DISPOSICIONS FINALS  
Primera  
S'autoritza la Direcció General de Comercialització, Indústria Agroalimentària i Relacions Agràries perquè dicte les resolucions que considere necessàries per al desplegament d'aquesta ordre.  
Segona  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 17 de juliol de 1996  
La consellera d'Agricultura i Medi Ambient,  
MARIA àNGELS RAMóN-LLIN I MARTíNEZ


Còpia Permalink ELI